एडीए ने दर्ज कराई एफआईआर
पट्टे पर अंगूठा और एकल खिड़की पर साइन
कायमपुरानिवासी भोलू खां के नाम से जारी आवंटन पत्र की जाली रंगीन फोटो कॉपी के आधार पर जालसाजी की गई थी। पुलिस को दी रिपोर्ट के अनुसार जालसाजी के जरिये जो दो पट्टे जारी करवाए गए उसमें भाेलू खां की अंगूठा निशानी बताई जा रही है जबकि इन पट्टों को एडीए की एकल खिड़की से प्राप्त करते समय भाेलू खां के साइन है और साथ ही जरिये बशीर खान अंकित किया गया है। एकल खिड़की पर तैनात कार्मिक के बयान के आधार पर एडीए ने अपनी रिपोर्ट में बताया है कि पट्टे बशीर खान ने प्राप्त किए हैं।
भोलूखां पर केंद्रित है एफआईआर
एडीएकी पूरी एफआईआर भाेलू खां पर केंद्रित है जबकि प्रारंभिक रूप से ही यह सामने गया कि यह व्यक्ति एडीए आया ही नहीं था। जालसाजी के लिए आवेदन पेश करने से लेकर जाली दस्तावेज बनाने के लिए भोलू खां को जिम्मेदार मानते हुए बताया गया है कि जाली दस्तावेज में कम्प्यूटर, स्कैनर सहित रंगीन फोटो कापी, प्रिंटर आदि का उपयोग हुआ है। इस तरह पूरे मामले में प्रकरण में इस जालसाजी के मास्टर माइंड बाबू और बशीर का मोहरा बने बाबू करण सिंह पर जिम्मेदारी डालने का प्रयास किया गया है।
इंफ्रा रिपोर्टर| अजमेर
जालीआवंटन पत्र के जरिये दो बेशकीमती प्लॉट की लीज डीड जारी कराने के मामले में एडीए प्रशासन की ओर से शुक्रवार को सिविल लाइन थाना में एफआईआर दर्ज करवा दी गई है। इससे पहले सोमवार को एडीए अध्यक्ष शिवशंकर हेड़ा के निर्देश पर बाबू करण सिंह को निलंबित करने के साथ ही दूसरे बाबू अशोक रावत को एपीओ कर दिया गया। जाली पट्टों पर हस्ताक्षर कर जारी करने वाली योजना शाखा प्रभारी पर अब तक कार्रवाई नहीं की गई है, जबकि इस महिला अधिकारी की गंभीर लापरवाही पूरे प्रकरण में स्पष्ट है।
एडीए आयुक्त गौरव गोयल के निर्देश पर योजना शाखा के हाल ही प्रभारी बनाए गए उपायुक्त खोखर ने शाम करीब पांच बजे सिविल लाइंस थाना में एफआईआर दर्ज कराई। इस रिपोर्ट में योजना शाखा के बाबू करण सिंह को नामजद करने के साथ ही जालसाजी के लिए प्रमुख रूप से जिम्मेदार माने जा रहे भू कारोबारी बलदेव नगर निवासी बशीर खान चीता और कायमपुरा निवासी भोलू खां का नाम भी शामिल है। एफआईआर में अशोक रावत की संलिप्तता को लेकर एक शब्द भी नहीं कहा गया है। यहां तक कि पट्टे जारी करने वाली महिला अधिकारी रश्मि बिस्सा के नाम की जगह केवल योजना प्रभारी लिखा है और एकल खिड़की की अस्थाई कार्मिक का नाम लिखते हुए उसके बयान का आधार बनाते हुए बताया है कि जाली पट्टे एडीए से बशीर खान ले गया था।
क्योंनहीं बनती जिम्मेदारी?
एफआईआरके मुताबिक बाबू करण सिंह ने जाली आवंटन पत्रों के आधार पर फाइल में प्रोसिंडिंग लिखी और अधिकारी को अनभिज्ञ रखा। योजना प्रभारी रश्मि बिस्सा ने बिना पड़ताल साइन कर दिए, जबकि पट्टों पर साइन करने से पहले पड़ताल करने की जिम्मेदारी उनकी थी। इस जिम्मेदारी पर एफआईआर में एक भी शब्द नहीं लिखा गया।
वैशालीनगर योजना का प्रस्ताव और पंचशील में प्लॉट: प्रकरणकीप्रारंभिक जांच में ही यह सामने गया कि भूमि के बदले भूमि समझौता समिति की 2003 में हुई बैठक की प्रोसिडिंग में जिस प्रस्ताव संख्या 31 का जाली आवंटन पत्र में हवाला दिया गया है वह पंचशील नगर योजना का नहीं होकर वैशाली नगर योजना का है। इस प्रस्ताव 31 के तहत गोविंद राम तेली अौर जसवंत सिंह को वैशाली नगर में दो अलग-अलग प्लाट आवंटित भी किए जा चुके हैं। अब एफआईआर में करण सिंह पर सारा दोष मढ़ते हुए कहा गया कि उसने ही भाेलू खां का सहयोग करते हुए अधिकारियों को वास्तविक तथ्यों से अनभिज्ञ रखते हुए 10 फरवरी को पट्टे जारी करवा लिए।
^एडीए प्रशासन ने लिखित रिपोर्ट दी है जिस पर मुकदमा दर्ज कर लिया गया है। जांच की जा रही है। -करणसिंह खंगारोत, थानाप्रभारी, सिविल लाइंस
hin_Deva hin_Deva hin_Deva hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva